Bermuda (Engels: [bərˈmjuːdə]) is 'n eilandgroep in die Wes-Atlantiese Oseaan, 'n entjie voor die kus van Noord-Amerika. Dit is 'n Britse oorsese gebiedsdeel onder soewereiniteit van die Verenigde Koninkryk, maar het sy eie plaaslike regering. Dit is veral bekend vir die Bermudadriehoek en is gewild onder toeriste. Bermuda het 'n bevolking van 63 779 in 2010 gehad en 'n oppervlakte van 53,2 km². Die hoofstad is Hamilton en die grootste stad St. George’s.
Nasionale leuse: Quo Fata Ferunt
(Latyn vir: "Waarheen ons die lot dra")
Nasionale lied: Hail to Bermuda a
32°23′N 64°41′W﻿ / ﻿32.383°N 64.683°W﻿ / 32.383; -64.683
Amptelike tale Engels
53,2 km2 (230ste)
1 275 / km2 (9de)
3 302,2 / myl2
$5,60 miljard (161ste)
$89 795 (4de)
MOI (2013) 0,891 (–) – baie hoog
Geldeenheid Dollar c (BMD)
a. Hail to Bermuda word gebruik as Bermuda se volkslied by sportbyeenkomste.
b. Vir al die Britse oorsese gebiede
c. saam met die Amerikaanse dollar.
Nasa-Satellietbeeld van Bermuda
Bermuda is in 1505 deur die Spaanse ontdekkingsreisiger Juan de Bermúdez vir Europa ontdek en later na hom genoem. Dié eiland is deur die Spaanse Ryk opgeëis, maar nooit deur Spanje gekoloniseer nie. Twee jaar ná die stigting van Jamestown in Virginië het Engelse onder leiding van die Virginia Company in Bermuda gevestig. St. George’s, dié eiland se eerste hoofstad, is in 1612 gestig en tot in 1614 is dié eiland as deel van die kolonie in Virginië bestuur. In 1684 het die Engelse Kroon die beheer oorgeneem en Bermuda het in 1707, met die Act of Union 1707 wat die Koninkryk van Engeland en Koninkryk van Skotland tot die Koninkryk van Groot-Brittanje laat saamsmelt het, 'n Britse Kroonkolonie geword. Nadat Newfoundland in 1949 deel van Kanada geword het, het Bermuda die oudste oorblywende Britse oorsese gebied geword. Met die heraansluiting van Hongkong by China in 1997 het Bermuda die mees bevolkte afhanklike gebied geword (vanaf 2002 oorsese gebied). Bermuda word deur die Verenigde Nasies as 'n gebied sonder eie regering beskou.
Krieket is Bermuda se nasionale sportsoort en die nasionale krieketspan het aan die Krieketwêreldbeker 2007 in Wes-Indië deelgeneem. Dié eilandgroep is 'n gesogte vakansieplek en die ekonomie is veral op toerisme en buitelandse bankdienste gebaseer.
Vyf van Bermuda se eilande is gebruik om ongeveer 5 000 Boerekrygsgevangenes tydens die Tweede Vryheidsoorlog, ook bekend as die Anglo-Boereoorlog, te huisves. Die Boere is volgens hulle oortuigings ten opsigte van die oorlog op aparte eilande verdeel. Diegene wat geglo het dat die oorlog moes voortgaan is na Darrell's Eiland gestuur en is sterk bewaak. Morgan's Eiland het 884 man gehuisves, Tucker's Eiland 809, Burt's Eiland 607 en Port's Eiland 35, waar die hospitaalfasiliteite was.
Die koerant The New York Times het verskeie stories oor Boerekrygsgevangenes in Bermuda gepubliseer, byvoorbeeld die poging tot muitery op pad na Bermuda toe, en die daaropvolgende krygswet wat op Darryll's Eiland gegeld het, sowel as drie Boerekrygsgevanenes se ontsnapping na die vasteland van Bermuda en ook oor die "avonture" van 'n jong Boeresoldaat wat op die stoomskip Trinidad in New York aangekom het.
↑ 1,0 1,1 1,2 (en) "Bermuda". CIA World Factbook. Central Intelligence Agency. Besoek op 20 Augustus 2018.
↑ (en) Bermuda. Data.un.org. Verkry op 26 April 2017.
↑ (en) "Bermuda – London 2012 Olympics". Telegraph. Julie 2012. Besoek op 20 Augustus 2018.
↑ (en) Morison, Samuel (1974). The European Discovery of America: The Southern Voyages, 1492–1616. New York: Oxford University Press.
↑ (en) "Bermuda – History and Heritage". Smithsonian. 6 November 2007. Geargiveer vanaf die oorspronklike op 24 Mei 2012. Besoek op 3 Desember 2008.
↑ (en) "Non-Self-Governing Territories". Algemene Vergadering van die Verenigde Nasies. Besoek op 20 Augustus 2018.
↑ (en) Luke, Will (Maart 2007). "Cricket by association". The Wisden Cricketer. Besoek op 20 Augustus 2018.
↑ (en) http://www.angloboerwar.com/other-information/89-prisoner-of-war-camps/1838-camp-for-boers-bermuda
↑ 10,0 10,1 10,2 (en) THE PRISONERS AT BERMUDA.; Boers Attempted to Mutiny in the Course of the Voyage -- Martial Law on Darrell's Island, The New York Times
Wikimedia Commons het meer media in die kategorie Bermuda.
(en) Toerisme-inligting oor Bermuda op Wikivoyage
Ontsluit van "https://af.wikipedia.org/w/index.php?title=Bermuda&oldid=1973490"
Last edited on 8 April 2019, at 19:56